section_heading: Glazbeni stil i tekstovi
paragraph_text: Većina tekstova inspirirana je nordijskom mitologijom. Isengardova glazbena izdanja međusobno se izrazito razlikuju; iako je prvi demouradak grupe žanrovski blizak death metalu, ostala izdanja spajaju black metal s elementima norveške tradicionalne glazbe. Pjesme sastava sadrže elemente navedenih žanrova ali u njima nisu prisutni tipični duboki vokali, već je vokalni stil sličniji onom prisutnom u žanru viking metala, dok je glazba slična i glazbi Storma, sastava čiji je Fenriz bio jedan od članova. Upitan o Isengardu u intervjuu s Lucemom Ferom u listopadu 2007., Fenriz je izjavio da ne "razumije zašto ga ljudi toliko vole". Komentirao je kako ljudi vole "elemente" koje on sam ne voli, to jest elemente folk metala.<ref>